procesaur/Wiki.mk huggingface dataset:
Пат (филм од 1954)

„Пат“ или „Улица“ (италијански: ''La Strada'') - италијански филм од 1954 година, во режија на Федерико Фелини. Главните улоги ги толкуваат: Ентони Квин, Џулиета Масина, Ричард Бејсхарт итн. Често, филмот е познат и како „La Strada“ (по оригиналниот наслов). Во 1954 година, филмот ја добил наградата „Сребрен лав“ на Филмскиот фестивал во Венеција, а во 1957 година добил „Оскар“ за најдобар странски филм.
1 Содржина
Зампано (го игра Квин) е забавувач кој патува со својот мотор по малите места, кинејќи железен синџир со градните мускули. Откако умира неговата придружничка Роза, тој оди кај нејзината мајка и за 10.000 лири ја купува девојката Џелсомина (ја игра Месина). Зампано е груб со Џелсомина и постојано оди со други жени, така што таа го напушта, но тој ја пронаоѓа и повторно ја зема со себе. Тие му се придружуваат на еден циркус, но откако еден член на циркусот го исмева Зампано, тој започнува да го брка со намера да го убие. Оттука, Зампано е уапсен и затворен, а Џелсомина ја одбива понудата да остане во циркусот или да замине со човекот од циркусот, туку останува со Зампано. Патувајќи од едно до друго место, тие случајно го среќаваат човекот од циркусот и Зампано започнува да го тепа, нанесувајќи му смртоносни повреди. Потоа, Зампано го фрла неговото тело под мостот, но оттогаш Џелсомина постојано тагува по убиениот. Затоа, Зампано ја остава крај патот и ја напушта. Неколку години подоцна, како дел од патувачки циркус, Зампано гостува во еден град, каде ја слуша омилената музика на Џелсомина и дознава дека таа умрела пред неколку години. Една ноќ, откако се опива во кафеаната, Зампано легнува на морскиот брег и почнува да плаче...
Слободан Горачинов

Слободан Горачинов роден на 20 јануари 1963 година е македонски фудбалски тренер и поранешен фудбалер.
1 Кариера
Роден во Скопје Македонија, уште како млад, тој пристигнал во Белград за да игра во младинските категории на тогашниот југословенски гигант Црвена Ѕвезда. По три сезони поминати во Црвена Ѕвезда, тој се вратил во својот роден град, Скопје, и потпишал со ФК Вардар каде што подоцна и станал стандарден играч. По три сезони во Вардар, тој заминал во странство, и потпишал со Грацер АК во австриската бундес лига каде што играл до 1990 година.
По пензионирањето тој станал тренер, на неколку фудбалски клубови, меѓу кој и неговиот поранешен клуб Вардар, во сезоната 1996-97. Во сезоната 2014-15 тој бил тренер на српскиот ФК Хајдук Белград кој настапувал во српската лига на Белград.
2 Надворешни извори
* at Playerhistory.
Ифтар

Ифтар (|إفطار‎‎|el; буквално ''појадок'') – вечерен оброк во текот на исламскиот месец на рамазан, односно јадење кое се консумира во првиот самрак, непосредно по заоѓањето на Сонцето. Со ифтарот се завршува денот на пост, а најчесто се зема пред вечерната молитва акшам-намаз.
1 Опис
Ифтарот е една од позначајните одлики на месецот рамазан и често се врши во склоп на заедницата, каде се собираат поголем број лица заедно да го завршат денот на постот. Ифтарот започнува веднаш по заоѓањето на Сонцето под хоризонтот. Традиционално, но не и задолжително, ифтарот почнува со јадење три плода од датула, бидејќи тоа се смета за суна, т.е. дека тоа го правел божјиот пратеник Мухамед. Многу муслимани сметаат дека е исклучително побожно и добро дело да се нахранат сиромашните и да им се понуди ифтар, што исто така се смета за суна.
2 Галерија
3 Поврзано
* Рамазански бајрам
Завар дизајн

Завар дизајн - македонско трговско друштво за заварување и производство на процесна опрема за прехранбената, за хемиската и за фармацевтската индустрија.
1 Историјат
Фирмата „Завар дизајн“ е основана во 1988 година од страна на м-р Јован Наумовски. Подоцна, на функцијата главен менаџер на фирмата него го заменила неговата ќерка Марта Наумовска-Грнарова.
2 Производство
Во својата производна дејност, „Завар дизајн“ работи во согласност со стандардите ИСО 9001, ИСО 14001, ИСО 3834-2, ПЕД 97/23-ЕЦ и ОХСАС. Дури 80% од производството на „Завар дизајн“ е наменето за извоз.
Посебна производна програма на „Завар дизајн“ сочинуваат дизајнираните радијатори, кои истовремено се грејни тела и скулптури. Првата колекција вакви радијатори се појавила во 2008 година. Во март 2016 година, на саемот МЦЕ во Милано била претставена линијата „Art Line“, а покрај неа се истакнува и колекцијата „DROP“, дизајнирана во соработка со студиото „Капка“ и со дизајнерката Јана Ацевска. Во април 2017 година, во Њујорк, фирмата „Завар дизајн“ ја освоила престижната награда за „најдобар иновативен дизајн“ која ја доделува Американската асоцијација за внатрешен дизајн (''ASID'').
Муфтија

Муфтија (|مفتى‎) — претставник на верската власт и правосуден толкувач на шеријатот, исламскиот закон, признат заради својата честитост, верското и правното знаење. Муфтијата може да изрече фатва кога треба да се реши некој непознат правен проблем.
Позната е фатвата изречена над индискиот писател Салман Ружди.
Во некои земји, во кои политичкиот систем е официјално заснова на исламот, како на пример во Иран, Саудиска Арабија, или каде правниот систем се заснова на шеријатот, како во Египет, муфтиите , а особено великиот муфтија, ги советува правните и судските органи. Меѓутоа, со оглед на децентрализацијата карактеристична за исламот, извршувањето на фатвата која ја издал муфтија не е задолжително за ниеден муслиман, освен за самиот муфтија и за оние кои доброволно се ставаат под негова заштита.
Кај шиитите, функцијата на муфтиите ја извршуваат ајатоласи.
1 Поврзано
* Имам
* Улема
* Кадија
* Калиф
* Мула
* Шеик
* Ајатолах
Несакана реакција

Несакана реакција е секој несакан и штетен одговор на фармацевтскиот производ што се јавува при неговата употреба. Несакана реакција може да се појави после една доза или пролонгирана администрација на еден лек или при истовремена употреба на повеќе лекови. Проучувањето на несаканите реакции е цел на науката позната како ''фармаковигиланца''. Несакан настан се однесува на несакан и штетен одговор за време на употребата на лекот, при што може лекот и да не е идентификуван како причинител. Несаканата реакција е посебен вид на несакан настан каде е потврдена причинско-последичната поврзаност.
Карбазохром

Карбазохромот е антихеморагик, или хемостатик, агенс кој го запира крвавењето, преку агрегација и адхезија на тромбоцитите. Се користи за профилакса и терапија на спонтани крвавења од различно потекло, оперативни или постоперативни крвавења, различни форми на хеморагична пурпура, изгореници од втор или трет степен.
Заедно со троксерутинот, се истржувани за нивна потенцијална примена во третманот на хемороиди.
Агрокор

Агрокот (хрватски: ''Agrokor'') - хрватско акционерско друштво во областа на производството на храна и во трговијата, со седиште во Загреб. Во 2017 година, фирмата вработувала 60.000 лица и имала годишен приход во висина од 15% од хрватскиот БДП.
1 Операции
„Агрокор“ претставува конгломерат кој поседува дури 24 претпријатија во неколку земји од Централна и Источна Европа, како и на просторите на поранешната СФРЈ. Така, во 2014 година, „Агрокор“ го купил словенечкиот синџир на продавници „Меркатор“.
2 Финансиски резултати
Пролетта 2017 година избил голем финансиски скандал, кога било обелоденето дека фирмата не може да ги врати земените кредити и не може да ги исплаќа обврските кон своите добавувачи. Претходно, во јануари 2017 година, агенцијата „Мудис“ го намалил кредитниот рејтинг на „Агрокор“ од В2 на В3, а веројатноста за неисполнување на обврската била намалена од нивото В1-PD на B3-PD. Притоа, поради големината на „Агрокор“ и поради неговото значење за хрватската економија, во април 2017 година, хрватскиот Сабор донел специјален закон за регулирање на обврските на „Агрокор“ (Закон за системски важни компании), кој врз таа основа бил ставен под принудна управа со решение на трговскиот суд во Загреб. Со законот било предвидено привремениот управник Анте Рамљак да ја санира фирмата во период од 12 до 15 месеци, а за таа цел била ангажирана познатат меѓународна компанија за преструктурирање „Алварез и Маршал“ (''Alvarez & Marshall'').
Габриел Оноре Марсел

Габриел Оноре Марсел (|Gabriel Honoré Marcel), (, - , ) - француски филозоф, драмски писател, музички критичар и водечки христијански егзистенцијалист. Автор на преку десетина книги и најмалку триесет претстави. Често се смета за првиот француски егзистенцијалист.
1 Марсел како егзистенцијалист
Егзистенцијализмот во средината на XX век се нашол во средиштето на расправи со марксизмот, психоанализата, структурализмот околу можностите за истражување на човекот како и можностите на филозофијата; истовремено настојувал да изгради еден посебен вид рационалност која ќе може да се спротивстави на сциентизмот и на различните форми на детерминистичкиот редукционизам и притоа да го сочува специфичниот начин на гледањето на човечкиот опстанок. Со намаленото влијание на егзистенцијализмот не исчезнале и неговите методолошки достигнувања, неговите теми; притоа, треба да се разликува егзистенцијализмот како и филозофски правец и егзистенцијалистичката проблематика која останува трајно актуелна, бидејќи е најтесно поврзана со човековиот непосреден опстанок и во светот и неговата вечна потрага за смисла.
Габриел Марсел е основач на католичкиот егзистенцијализам; помеѓу неговите важни документи се: Метафизички дневник (1925), Да се биде и да се има (1935), Човек – скитник (1945), Луѓе против човечкото (1951), Тајна на битисувањето I-II (1951), Есеј за конкретната филозофија (1967).
Сите Марселови дела создадени се од кратки фрагменти, дневник белешки. Тоа не е само стилистичка специфика на неговата форма на изразување, туку последица на фундаменталните принципи на неговата филозофија. Тој пред сè е под влијание на христијанската форна на исповест, а целта на исповестите е во тоа на мислите да им се даде интимен живот, нивната вистинска егзистенција, која денес е од онаа што била вчера, или од онаа што ќе биде утре. Филозофија на постоењето што ја открива автентичната срж на човековата егзистенција не треба да се излага на мртви јазични апстракции туку така да звучи глас на осамениот човек кој се слуша сега и овде. Како убеден католик Марсел го отфрлил томизмот како рационалистичко учење што се обидува да ја измери верата и позитивната наука. Постоењето на Бог треба да се изведе од постоењето на човекот, од тајната што се наоѓа во човекова свест. Ако вистината не се согласува со ортодоксната вера, дотолку полошо за ортодоксијата.
Марсел изградил сопствен оригинален систем на филозофски категории, напоредно со филозофски категории (суштествување, трансцендентно, онтолошко) ги става и христијанските поими (љубов, отелотворување, верност, мачеништво, слобода, потчинетост, надеж, очај, доказ, тајна, желба, и др.). Иако сите негови категории вообичаено јавуваат во парови, уште со ова непотполно нивно набројување се гледа дека тука наоѓаме цела ниска типично „егзистенцијални“ поими.
2 Поврзано
* Егзистенцијализам
3 Надворежни врски
* Internet Encyclopedia of Philosophy: – by Jill Graper Hernandez.
* Stanford Encyclopedia of Philosophy: – by Brian Treanor.
** at the at The University of Texas at Austin
* (Article from the "''Revue Métapsychique''" (no. 14, June 1969, pp. 41–52)
Улема

Улема (|علماء‎) - израз за експерт во религијата. Поимот ги опфаќа и имамите на значајните џамии, судиите (кадиите), професорите на верските училишта (медреси) и верските достоинственици. Кај сунитите ги означува признатите, авторитативни лица во теологијата.
Во минатото улемите го озаконувале стапувањето на власт на калифите и владетелите. Духовната функција на калифот било извршување на шеријатот, во кој никој не смеел да воведува нови догми (како што тоа го правел папата), а улемите го толкувале без менување. Во Османлиското Царство, советот на улемите завлегувал во развојот на општеството и државата (до Младотурската револуција).
Денес, улемите главно се советници во религиските министерства, а нивното мислење понекогаш има значење на пресуда или цензура.
1 Поврзано
* Имам
* Калиф
* Мула
* Кадија
* Муфтија
* Шеик
* Ајатолах
Вашингтон (округ)

Вашингтон (|Washington County) — име кое го носи 31 округ во САД (од кои еден службено се нарекува „парохија“), сите наречени по револуционерниот војсководец и прв претседател на САД, Џорџ Вашингтон (1732 - 1799).
1 Список на окрузи
*Вашингтон — Ајдахо
*Вашингтон — Ајова
*Вашингтон — Алабама
*Вашингтон — Арканзас
*Вашингтон — Вермонт
*Вашингтон — Вирџинија
*Вашингтон — Висконсин
*Вашингтон — Илиноис
*Вашингтон — Индијана
*Вашингтон — Јута
*Вашингтон — Канзас
*Вашингтон — Кентаки
*Вашингтон — Колорадо
*Вашингтон — Луизијана
*Вашингтон — Мејн
*Вашингтон — Мериленд
*Вашингтон — Минесота
*Вашингтон — Мисисипи
*Вашингтон — Мисури
*Вашингтон — Небраска
*Вашингтон — Њујорк
*Вашингтон — Оклахома
*Вашингтон — Орегон
*Вашингтон — Охајо
*Вашингтон — Пенсилванија
*Вашингтон — Род Ајленд
*Вашингтон — Северна Каролина
*Вашингтон — Тексас
*Вашингтон — Тенеси
*Вашингтон — Флорида
*Вашингтон — Џорџија
2 Поранешни
* Вашингтон — Јужна Дакота (1883–1943), поделен и припоен кон окрузите Џексон, Пенингтон и Шенон (денес Оглала Лакота) во 1943 г. поради финансиските проблеми на Јужна Дакота.
* Вашингтон — Вашингтон (до 1871 г.), на територијата на денешниот округ Колумбија (градот Вашингтон и околината) заедно со сите други окрузи на таа територија.
3 Поврзано
*Окрузи во САД
Каземиро

Карлос Енрике Каземиро (роден на 23 февруари 1992), познат само како Каземиро, е бразилски фудбалер, играч од средниот ред на Манчестер Јунајтед и на бразилската репрезентација.
Тој ја започнал кариерата во Саун Пауло, каде што и се формирал како играч, постигнувајќи 11 голови на 112 официјални натпревари. Успешните настапи во бразилското првенство, го преселиле во шпанскиот гигант Реал Мадрид во 2013 година, но исто така, тој поминал една сезона на позајмица во Порто.
Неговата репрезентативна кариера започнала во 2011 година, а како дел од бразилската репрезентација бил во составот на Копа Америка во 2015, 2016 и 2019, како и за Светското првенство 2018.
Двогрба камила

Двогрба камила (латински: ''Camelus bactrianus'') — типична камила од средноазиските степи и пустини. Од едногрбите камили се разликуваат во тоа што имаат две грпки. Научното име го добила по Бактрија, античка држава, која постоела на тлото на Средна Азија. Првпат биле претставени на запад за време на тргување на „Патот на свилата“., кога арапските трговски каравани стигнувале до Римската Империја.
На светот живеат околу 1,5 милиони бактриски камили. Во дива состојба ги има помалку од илјада, во Монголија и северозападна Кина.
1 Издржливост и исхрана
Бактриската камила може да издржи без вода 4 до 5 дена, а може да испие околу 60 литри вода во рок од 10 минути. Може да трча со брзина до 40 км/ч. Заради втирата грпка поиздржливи се и поудобни од едногрбата камила, а поднесуваат и пониски температури, па се од големо значење за горските ланци на Памир и Хиндукуш, и затоа биле најважното превозно средство на „Патот на свилата“.
Живеат од 40 до 50 години.
1.1 Исхрана
Двогрбите камили се дневни животни, ноќе спиејќи на отворено и дење барајќи храна. Тие се првенствено тревојади. Со цврсти усти кои можат да издржат остри предмети како трње, тие можат да јадат растенија суви, бодливи, солени или горчливи и можат да внесат буквално секаков вид на вегетација. Кога други извори на хранливи материи не се достапни, овие камили може да се хранат со трупови, гризајќи коски, кожа или разни различни видови месо. Во поекстремни услови, тие можат да јадат секаков материјал што ќе го најдат, кој вклучува јаже, сандали, па дури и шатори. Нивната способност да се хранат со широк спектар на храна им овозможува да живеат во области со ретка вегетација. Првиот пат кога храната е проголтана, не е целосно џвакана. Делумно мастираната храна оди во стомакот и подоцна се враќа назад за понатамошно џвакање.
Двогрбите камили припаѓаат на прилично мала група животни кои редовно јадат снег за да ги обезбедат своите потреби за вода. Животните кои живеат над снежна покривка можеби имаат врска со ова, бидејќи снегот и мразот можат да бидат единствените облици на вода во текот на зимата, и со тоа, нивниот опсег е значително зголемен. Латентната топлина на снегот и мразот е голема во споредба со топлинскиот капацитет на вода, принудувајќи ги животните да јадат само мали количини истовремено.
Мирко Шенковски

Мирко Шенковски познат како Коста или Џеронимо (роден на во ) — македонски и хрватски музичар, композитор и текстописец. Тој е автор на стотици композиции, кои се огромни хитови низ просторите на бивша Југославија.
1 Животопис
Шенковки е роден е во Скопје во 1971 година, а израснал во Славонски Брод, Хрватска, каде се школувал. Во 1992 година се преселил во Загреб.
Музичката кариера ја започнал во најпознатиот бродски рокбенд „Sauron", кој дејствувал помеѓу 1986-1996 година. Поставата на бендот била Мирко Шенковски (вокал), Тони Ловиќ (соло гитара), Томислав Лукетиќ - Лукс (ритам гитара), Томас Стипиќ (бас гитара), Арсо Лудвиг (тапани) и Даниел Ластриќ (клавијатури). Албумот „Better tomorow", Саурон го објавиле во 1994 година во Croatia records.
Во 2010 година пристигнал во Сараево, каде што почнал во соработка со Халид Бешлиќ. Потоа работел како текстописец со најголемите ѕвезди на регионот: Халид Бешлиќ, Црвена Јабука, Тифа, Ханка Палдум, Гоца Тржан, Мирослав Шкора, Енес Беговиќ, Неда Украден, Џенан Лончаревиќ, Златко Пејаковиќ, Драган Кајтазовиќ и многу други.
Патерсон (филм)

„Патерсон“ (англиски: ''Paterson'') — американско-француско-германски филм од 2016 година, во режија на Џим Џармуш. Главните улоги ги толкуваат: Адам Драјвер (Adam Driver), Голшифтех Фарахани (Golshifteh Farahani), Бери Шабака Хенли (Barry Shabaka Henley) и Клиф Смит (Cliff Smith).
1 Содржина
Дејството во филмот се одвива во градот Патерсон во државата Њу Џерси. Притоа, во текот на една седмица е прикажан секојдневниот живот на возачот на автобус Патерсон (го игра Драјвер). Секое утро, тој се буди крај саканата Лаура (ја игра Фарахани), појадува, оди пеш на работа; таму ги слуша поплаките од шефот, го вози автобусот по вообичаената линија и притоа ги слуша туѓите разговори; се враќа дома, го шета кучето, во локалниот бар пие пиво; а во слободното време пишува поезија. Лаура сонува да стане кантри-пејачка и купува гитара. Истовремено, таа прави колачи кои ги продава на локалниот пазар. Вечерта, тие одат на кино, а кога се враќаат гледаат дека кучето ја распарчило тетратката со поезија на Патерсон. Разочаран, тој оди во паркот, каде запознава еден Јапонец кој исто така пишува поезија. Јапонецот му поклонува празна тетратка во која Патерсон повторно почнува да пишува поезија.
2 За филмот
Во филмот не се случува речиси ништо, а режисерот му пркоси на конвенционалниот холивудски начин на раскажување, продлабочувајќи го својот минимализам. Во филмот не постои конфликт, а потенцијалните провокации се разрешуваат со искрена меѓучовечка комуникација. Со бавниот ритам и преознатливата микродраматургија, како и со специфичниот хумор, Џармуш гради слоевит утописки универзум создаден од мали нешта. Од просечноста и баналноста на секојдневниот свет, тој создава совршен свет, исполнет со љубов и среќа. Во таа смисла, веројатно, „Патерсон“ е најинтимниот филм на Џармуш. Филмот освоил 11 награди (меѓу кои и „Палминото куче“ на Канскиот фестивал) и имал уште 36 номинации.
Макпетрол

Макпетрол — македонско трговско друштво за складирање, дистрибуција и продажба на гас и нафтени деривати, со седиште во Скопје. Името „Макпетрол“ е добиено со комбинација на „Македонија“ и „петрол“.
1 Историјат
„Макпетрол“ е основан во 1947 година, под името „Југопетрол - Скопје“, со 85 вработени и неколку бензински станици.
2 Активности
Пролетта 2017 година, „Макпетрол“ ја отворил својата 126. бензинска станица во Македонија, сместена во Желино, во која биле инвестирани околу 170 милиони денари. Во 2017 година, „Макпетрол“ ја отворил и својата 127. бензинска станица во Вевчани, а во фирмата работеле вкупно 1.800 вработени.
3 Организација и менаџмент
Претседател на управниот одбор на „Макпетрол“ е Андреја Јосифовски.
Список на екипи и велосипедисти на Џиро д’Италија 2017

Џиро д’Италија 2017 било 100. издание на трката, една од големите трки во велосипедизмот. Трката се одржала од 5 мај до 28 мај 2017 година, започнувајќи во Алгеро на островот Сардинија, а завршила во Милано.
Сите осумнаесет UCI World Tour екипи биле автоматски поканети и се обврзани да учествуваат на трката. Четири професионални континентални екипи биле поканети, со што била заокружена главната група од 22 екипи.
1 Екипи
Бидејќи Џиро д’Италија е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Четири професионални континентални екипи биле поканети, со што била заокружена главната група од 22 екипи.
;Екипи во Светската турнеја на UCI
*''(возачи)''*''(возачи)''*''(возачи)''*''(возачи)''*''(возачи)''*''(возачи)''*''(возачи)''*''(возачи)''*''(возачи)''*''(возачи)''*''(возачи)''*''(возачи)''*''(возачи)''*''(возачи)''*''(возачи)''*''(возачи)''*''(возачи)'';Професионални континентални екипи
*''(возачи)''*''(возачи)''*''(возачи)''*''(возачи)''
2 Велосипедисти
+ Легенда
Бр., Почетен број носен од возачот во текот на трката
Место, Место во генералниот пласман
Време, Задоцнување зад победникот во генералниот пласман
†, Ги означува возачите родени на или по 1 јануари 1992, квалификувани за пласманот за млад возач
, Го означува победникот во генералниот пласман
, Го означува победникот во бодовниот пласман
, Го означува победникот во планинскиот пласман
, Го означува победникот во пласманот за млад возач (квалификуваните се означени со †)
ДНС, Го означува возачот кој не започнал етапа, како и етапата пред која се повлекол
ДНФ, Го означува возачот кој не завршил етапа, како и етапата на која се повлекол
ДСК, Го означува возачот кој бил дисквалификуван од трката, како и етапата на која тоа се случило
''Возраста е точно до 5 мај 2017 година, датумот на кој започнала трката''
2.1 По националност
Вкупно 195 возачи настапиле на Џиро д’Италија 2017 од 32 различни држави.
Држава, Бр. на возачи, Завршиле, Етапни победи
, 7, 3, 1 (Кејлеб Јуан)
, 5, 5, 1 (Лукас Пестлбергер)
, 1, 1
, 1, 1
, 13, 8
, 4, 4
, 3, 2
, 4, 1, 1 (Андре Грајпел)
, 4, 4
, 2, 2
, 1, 0
, 2, 2
, 43, 36, 1 (Винченцо Нибали)
, 3, 2
, 2, 2
, 2, 2
, 5, 4, 5 (Фернандо Гавирија х4, Наиро Кинтана)
, 1, 1
, 3, 2, 1 (Боб Јунгелс)
, 1, 1
, 5, 5
, 3, 3
, 14, 12
, 6, 6, 1 (Јан Поланц)
, 6, 6, 1 (Тиџеј ван Гардерен)
, 15, 12, 2 (Пјер Ролан, Тибо Пино)
, 13, 10, 2 (Том Димулен х2, Јос ван Емден)
, 1, 1
, 3, 3
, 3, 3, 1 (Силван Дилје)
, 1, 1
, 18, 16, 3 (Горка Изагире, Омар Фраиле, Микел Ланда)
Вкупно, 195, 161, 21
Престани да мудруваш (филм)

„Престани да мудруваш“ (англиски: ''Stop making sense'') — американски документарен филм од 1984 година, во режија на Џонатан Дем. Филмот ја прикажува групата „Токинг хедс“ за време на концерт. Директор на фотографијата е Џордан Кроненвет, а монтажата е дело на Лиза Деј.
1 Содржина
На почетокот на филмот, пејачот Дејвид Брн зачекорува на празната сцена со кренати кулиси, само со акустична гитара и касетофон. Постепено, од песна во песна, нему му се придружуваат останатите членови на групата, а театарската сцена постепено се надградува. Притоа, како дел од поставката се прикажани и сценските работници, а во филмот нема интервјуа со музичарите или надворешни коментари, а нема ниту крупни кадри врз инструментите. Дури на крајот се прикажани кадри на публиката во делириум. Во текот на филмот се прикажани 16 песни на „Токинг хедс“.
2 За филмот
Инспирацијата за снимањето на филмот Дем ја добил од концертите на групата „Токинг хедс“ при промовирањето на нивниот албум ''Speaking in Tongues'' од 1983 година. Според зборовите на Дем, „визуелнот аспект на концертот беше извонредно филмичен. Членовите на групата беа целосно внесени, харизматични и возбудливи за гледање. Имав едно чувство кое е невозможно да се опише, како да гледам еден вид приказна во која ликовите се менуваат со секоја нова песна. Беше нешто многу повеќе од прекрасен концерт. Си заминав трогнат, стимулиран и опседнат со идејата да направам филм од тоа.“ Подоцна, Дејвид Брн изјавил: „Вештината на Џонатан беше во тоа што успеа да го види и да го доживее концертот како дело на театарски ансамбл во кој ликовите и нивните каприци ќе ѝ се доближат на публиката, давајќи ѝ така можност да ги запознае членовите на групата како луѓе, секој со својот посебен карактер.“
Во филмот, наративната градација го стимулира чувството на исчекување и возбудата од секој нареден чекор, од секоја нова песна, а гледачот е вклучен во самиот процес на создавање на перформансот. Притоа, секоја песна е третирана на посебен начин, со ново чувство и атмосфера, користејќи разни изразни средства, како: танц, пантомима, сенки, игра на светлото и видео проекции. Филмот го преиспитува и редефинира начинот на кој ги гледаме и доживуваме концертите. Едноставно, филмот останува неповторливо ремек-дело кое допрва ќе добива смисла.
Николас Дугал

Николас Дугал (|Nicolas Dougall; р. ) — поранешен јужноафрикански професионален друмски велосипедист, кој последно возел за UCI World Tour екипата .
Дугал е роден во Хертфордшир во Велика Британија, но пораснал во Бризбејн, Австралија. Негова прва голема трка била Вуелта а Еспања 2016.
По пет години со Тим Дименжн Дата, Николас се вратил на неговите почетоци како триатлонец и настапил на Барселона Ајронмен 70.3 на 19 мај 2019 година.
1 Достигнувања
;2009
: 1. Светско првенство во триатлон - спринт
;2011
: 1. Етапа 1 (ТТТ) Трка околу Тасманија
;2012
: 3. Етапа на Трката околу Тајланд
;2013
: 7. Национално друмско првенство под 23 години
;2014
: Национални друмски првенства
::2. Хронометар
::3. Друмска трка
;2017
: 5. Национално хронометарско првенство
;2019
: 6. Ајронмен 70.3 Барселона
Осигурително брокерско друштво

Осигурително брокерско друштво (англиски: ''Insurance Broker'') - трговско друштво кое се занимава со извршување брокерски работи во областа на осигурувањето.
1 Осигурително брокерски работи
Во групата на осигурителни брокерски работи спаѓаат:* посредување во договарање на осигурителното покритие на осигурениците
* посредување при реализирање на отштетни побарувања по остварен осигурен штетен настан
* снимање ризици
* посредување при процена на штети
* посредување при продажба на остатоците од осигурените оштетени предмети
* воведување мерки за спречување и намалување на штетите и ризиците при неживотно осигурување
* изработка анализа на ризикот и предлагање соодветно осигурително покритие на осигуреникот
* информирање на осигурителното друштво за намерата на осигуреникот за склучување договор и запознавање на осигуреникот со условите од полисата и со законските услови
* посредување во име на осигуреникот при склучувањето договор за осигурување
* проверка на содржината на полисите за осигурување
* укажување правна помош во осигурувањето
2 Осигурителните брокери во Македонија
Во 2017 година, во Македонија постоеле 33 осигурително брокерски друштва, кои продале 25,55% од вкупната премија врз основа на осигурителни полиси. Во неживотното осигурување, брокерските друштва учествувале со 20,63% во вкупната премија од полиси, додека нивното учество во животното осигурување изнесувало 53,87%. Во областа на неживотното осигурување, брокерските друштва најмногу посредувале во осигурувањето од автоодговорност (43%), потоа во осигурувањето на имотот (11%), во каско-осигурувањето (4%) итн.
Внатрешна македонска револуционерна организација - Демократска партија

Внатрешна македонска револуционерна организација - Демократска партија (ВМРО-ДП) — конзервативна политичка партија во Република Македонија. Претседател на партијата е Владимир Голубовски.
Партијата е формирана на 4 февруари 1991 година и е една од постарите партии во Македонија. Партијата учествува во коалиција предводена од ВМРО-ДПМНЕ
Марко Асенсио

Марко Асенсио Вилемсен (роден на година) — шпански фудбалер, играч од средниот ред на Фенербахче и на шпанската репрезентација.
1 Ран живот
Роден на Палма де Мајорка на Балеарските Острови од мајка холанѓанка и татко шпанец, Асенсио се приклучил на Мајорка во 2006 година од ЦФ Платгес де Калвиа. Неговата мајка, Марија Вилемсен, починала од рак кога тој имал 15 години.
Асенсио се борел со раст на недостатоци на коленатa за време на неговата младост, која се смирила кога станал тинејџер .
Партија на обединети пензионери и граѓани на Македонија

Партија на обединети пензионери и граѓани на Македонија (ПОПГМ) — политичка партија во Република Македонија. Партијата е во коалиција со Социјалдемократскиот сојуз на Македонија. Водач на партијата е Илија Николовски.
На парламентарните избори во 2020 година, партијата учествувала во коалиција предводена од СДСМ и освоји 1 пратеничко место.
1 Цели на партијата
Партијата се залага за заштита на правата и потребите на пензионерите во Република Македонија. Цел на дејствување на партијата се егзистенцијалните интереси и потреби на пензионерите, висината и редовноста на нивните пензии, усогласување со примањата на вработените, квалитетот на пензиското осигурување, системот на здравствено осигурување, социјалната заштита, пензионерските домови за сместување, клубовите за дружење и разонода и други прашања.
Социјалдемократска унија

Социјалдемократска унија (СДУ) — политичка партија во Република Македонија. Водач на партијата е Чедо Николовски.
1 Историја
Партијата настанала по внатрешни поделби во Новата социјалдемократска партија поради повлекувањето од коалицијата со ВМРО-ДПМНЕ по предвремените парламентарни избори во 2008 година. Лазар Еленовски, Веле Митановски и Вера Рафајловска биле иницијатори за создавање на Социјалдемократскиот сојуз. Лазар Еленовски бил претседател на партијата до Вториот конгрес во јуни 2012 година, кога за негов наследник бил избран Чедо Николовски.
парламентарните избори во 2011 година партијта настапила самостално и освои околу 2.270 гласови или 0.20%
На следните парламентарните избори во 2014 година партијата учествува во коалиција со ВМРО ДПМНЕ и не освоји пратенички мандат.
И на парламентарните избори во 2016 година во коалиција со ВМРО ДПМНЕ.
На парламентарните избори во 2020 година партијата настапува со платформата Македонски Концепт.
На парламентарните избори во 2024 година, партијата учествувала во коалиција предводена од ВМРО-ДПМНЕ.
Движење за реформи - Демократска партија на Албанците

Движење за реформи - Демократска партија на Албанците (ДР-ДПА) — политичка партија на македонските Албанци. Претседател на партијата е Зијадин Села, а генерален секретар е Арбен Таравари.
Партијата на парламентарните избори во 2016 настапила како дел од коалицијата Алијанса за Албанците (''Aleanca për Shqiptarët'') заедно со партиите Единство (''Uniteti'') и НДП.
Граѓанска опција за Македонија

Граѓанска опција за Македонија - ГРОМ — политичка партија од Република Македонија. Претседател на партијата е Стевчо Јакимовски.
1 Учество на избори
Партијата на претседателските избори во 2014 имала свој кандидат за претседател, Зоран Поповски, кој освоил 31.368 гласови или 3,61% од вкупниот број гласови. На парламентарните избори во 2014 година, партијата учествувала самостојно и освоила едно пратеничко место.
На парламентарните избори во 2016 година, партијата учествувала во коалиција предводена од ВМРО-ДПМНЕ и освои две пратенички места.
На парламентарните избори во 2020 година во коалиција со ВМРО ДПМНЕ и освои 1 пратенички мандат.
На претседателските избори во 2024 година, учествувала со свој кандидат Стевчо Јакимовски, кој освоиле 8.121 гласа, односно 0.91% од гласовите, во коалиција со Интегра и ПЦЕР.
На парламентарните избори во 2024 година, партијата учествувала во коалиција "Храбро за Македонија" со Интегра и ПЦЕР, на кој освоиле 4522 гласови, односно 0.46% од гласовите и не освоиле пратенички мандат.
Македонска алијанса

Македонска алијанса — македонска десничарска партија. Претседател на партијата е Ѓорѓија Џорџ Атанасоски. Партијата е основана во 1996. Партијата во 2002 и 2006 година, учествува самојстојно на Парламентарните избори, а во 2011, 2014, 2016 и 2020 година, учествувала во коалиција предводена од ВМРО ДПМНЕ.
Нови Град (Сараево)

Нови Град (босански, српски, хрватски: ''Novi Grad'') како административен, културни, образовни, здравствени и економски центар на градот Сараево беше формирана на 12 април 1978 година, поделбата порано општината Ново Сараево. Тоа зафаќа површина од 47,98 квадратни километри и се граничи со општините Ново Сараево, Илиџа, Вогошќа и Илијаш.
Единство (политичка партија)

Единство (|Uniteti) — политичка партија на македонските Албанци во Република Македонија. Основана е во 2015 од страна на Г’зим Острени.
1 Учество на избори
На парламентарните избори во 2016 година, партијата учествува на изборите заедно со ДР-ДПА и НДП во коалицијата Алијанса за Албанците која ја предводел Зијадин Села. Коалицијата освоила 3 пратенички места (35.121 глас, 2,9%).
Алијанса за позитивна Македонија

Алијанса за позитивна Македонија (АПМ) — македонска политичка партија. Основач на партијата е поранешниот премиер на Македонија, Владо Бучковски.
1 Историја
Партијата своите почетоци ги забележува како граѓанска организација која што на 1 март 2014 година, преку собирање потписи на 1200 поддржувачи е одлучено да стане партија.
2 Учество на избори
Прво учество на партијата е на парламентартните избори во 2014 година, каде што ја предводи коалицијата „Коалиција за позитивна Македонија“ заедно со Партијата на обединети пензионери и граѓани на Македонија (ПОПГМ). На овие избори Коалицијата за позитивна Македонија освоила 10.566 гласови или 0,94% и не успеала да освои пратеничко место.
На парламентарните избори во 2016 година, партијата учествувала во коалиција предводена од СДСМ.
На парламентарните избори во 2020 година, партијата учествувала во коалиција предводена од СДСМ.
Десница (политичка партија)

Десница (до ноември 2022 година позната како Партија за економски промени 21 (ПЕП 21)) — македонска политичка партија. Партијата е формирана на 5 јули 2013 година и во судскиот регистар првично е заведена како „Политичка партија за економски промени 21“.
Согласно законот за политички партии, ПЕП 21 на 3 јули 2017 и на 2 јули 2021 година изврши усогласување, односно пререгистрација на партијата. На собранието одржано во мај 2022 година, за претседател повторно беше избрана Билјана Јовановска.
Во ноември 2022 година, на вонредно собрание, беше донесена одлука за промена на името, симболите и логото, по што со упис во судскиот регистар партијата го доби новото име — Десница.
1 Учество на избори
Партијата за првпат учествувала самостојно на парламентарните избори во 2014 година, на кои освоила 1.281 гласови или 0,1% од вкупниот број на гласови. На парламентарните избори во 2016 година партијата била дел од коалиција предводена од СДСМ.
На локалните избори во 2025 година партијата настапила со листа за советници во Општина Аеродром, каде освоила 444 гласови.
Горкиот чај на генералот Јен (филм)

„Горкиот чај на генералот Јен“ (англиски: ''The bitter tea of general Yen'') - американски филм од 1933 година, во режија на Френк Капра, според сценариото на Грејс Заринг Стоун и Едвард Парамор Џуниор. Главните улоги ги играат: Барбара Стенвик, Нилс Астер и Тошија Мори и Волтер Коноли.
1 Содржина
Американската мисионерка Меган Дејвис (ја игра Стенвик) пристигнува во Шангај за време на граѓанската војна, а за да се омажи со мисионерот д-р Роберт Страјф. Роберт ја одложува венчавката спасувајќи ги децата од местата каде што се водат борбите. Додека се враќаат во Шангај, Роберт и Меган случајно се одвојуваат. Притоа, Меган добива удар во главата, но ја спасува генералот Јен (го игра Астер) кој ја одведува во својата палата. Таму, Меган се спријателува со љубовницата на генералот, Ма-Ли (ја игра Мори) која ја обвинуваат дека на непријателот му дава доверливи информации. Меган го моли суровиот генерал за животот на Ма-Ли, а тој ја послушува бидејќи е вљубен во неа. Меѓутоа, Ма-Ли го предава генералот...
Вакаф

Вакаф (|وقف; |vakıf) – задужбина основана според прописите на шеријатското право. Може да се основа во побожни, просветни или хуманитарни цели. Основачот (вакиф) сам ја одредува во задужбинското писмо (вакафнама) целта на својот вакаф како и управникот (мутевлија). Правото на управување, основачот обично го задржува за себе и своите потомци, или одредува старешина на некое одредено семејство,така што оваа функција е наследна.
Вакафското добро, според шеријатското право, е неотуѓиво и непреносливо. Со текот на времето од се отстапило со издавање на вакафските добра под закуп. На нашите простори вакафи се основани во турско време, почнувајќи од XV век. Најчесто истите се основале за верски и верскопросветни потреби: џамии, мејтефи, мектеби, медреси, библиотеки, установи за вршење обреди на поедини дервишки редови текии. Имало доста случаи кога вакафи се основале и во други цели – градење преноќишта (мусафирхани и карвансараи, кујни за исхрана на патници, сиромаси, ученици и вакафски службеници (имарети), градење на јавни бањи (амами), мостови, саат-кули, водоводи, чешми (шадрвани), градба на болници и гробишта, градење анови, пазари (безистени), занаетчиски работилници и станбени згради. Многу вакафи служеле за потребите на сите жители, без разлика на нивната верска припадност, како конаци, кујни, јавни бањи, водоводи, чешми, мостови, болници, пазари. За време на турското владеење одредени вакафи биле под врховен надзор на државата.
Треба да се спомене дека вакафите во сите исламски земји одиграле важна улога во урбаниот развој бидејќи на ваков начин се изградени скоро сите објекти од јавно значење во поедини населби.
Тесната врска меѓу религијата, моралот и шеријатското право се гледа во тоа што не може да се стори вакаф имот стечен на нечесен начин. Така, во вакаф не може да се дадат работи стекнати со насилство, измама и коцка. Често во повелбите за основање на вакаф (вакафнама) изречно кажува дека добротворот тоа добро „го стекнал на дозволен начин и го издвојува од својот чист имот“.
1 Поврзано
* Зијамет
* Тимар
* Хас (имот)
Ласе Норман Хансен

Ласе Норман Хансен (|Lasse Norman Hansen; р. ) — дански професионален велодромски и друмски велосипедист, кој вози за професионалната континентална екипа . Станал професионалец во 2014 година.
1 Животопис
Хансен го освоил златниот медал на омниум на Летните олимписки игри 2012.
По две сезони со Блу Вотер Сајклинг, Хансен потпишал со екипата за сезоните 2014 и 2015.
Бил именуван во почетниот состав за Вуелта а Еспања 2017.
2 Достигнувања
2.1 друмски велосипедизам
;2011
: 1. Етапа 2 Куп де насионс Вил Сагене
: 3. Национално хронометарско првенство под 23 години
;2012
: 1. Етапа 8 Рас Тејлтин
: 4. Светско хронометарско првенство под 23 години
;2013
: Национални друмски првенства
::1. Друмска трка
::1. Хронометар
: 1. ГП Хернинг
: 2. Краен пласман Трка околу Тирингија под 23 години
: 3. Светско хронометарско првенство под 23 години
: 5. Национално хронометарско првенство
: 8. Хроно Шампеноа
;2014
: 3. Краен пласман Трка Дубаи
;2015
: 6. Краен пласман Трка околу Алберта
::1. Етапа 5
: 9. Велотон Берлин
;2016
: 3. Национално друмско првенство
;2017
: 1. Планински пласман Тур де Свис
: 3. Дварс дор Вест-Вландерен
;2018
: 1. Етапа 1 Хералд Сан Тур
2.2 Велодромски велосипедизам
;2011
: 2. Европско првенство - екипна потера
;2012
: 1. Олимписки омниум
: 3. Светско првенство - омниум
;2013
: Светски првенства
::2. Омниум
::3. Екипна потера
;2014
: 2. Светско првенство - екипна потера
;2015
: 2. Европско првенство - омниум
;2016
: Олимписки игри
::3. Екипна потера
::3. Омниум
: 3. Светско првенство - екипна потера
Светско првенство во ракомет за мажи 1954

Светско првенство во ракомет за мажи 1954 — второ по ред светско првенство во ракомет. Се одржало во Шведска и траело од 13 до 17 јануари 1954. Домаќинот ја освоил титулата.
1 Група А
------------
2 Група Б
----------------
3 Елиминациона фаза
3.1 Меч за 5 место
----
3.2 Меч за бронзен медал
----
3.3 Финале
----
4 Конечен распоред
4
5
6
5 Медалисти
Злато, Сребро, Бронза
, ,
6 Наводи
Извор:
7 Поврзано
* 1954 година во спортот
* Светско првенство во ракомет за мажи
Маи Масри

Маи Масри (|مي المصري; родена на ) — палестинска режисерка која се школувала во САД, и која режирала 9 филмови.
1 Животопис
Маи е родена на 2 април 1959 година во Аман, Јордан. Ќерка е на Муниб Масри од Наблус и на Американка од Тексас. Пораснала во Бејрут, каде го поминала поголемиот дел од својот живот. Дипломирала на Државниот универзитет во Сан Франциско, во 1981 година. Набрзо потоа се вратила во Бејрут и ја започнала својата филмска кариера.
Маи Масри го запознала својот сопруг, либанскиот режисер, Жан Шамун, во 1982 година. Режирале неколку филмови заедно. Се венчале во 1986 година, и имаат две ќерки, Нур и Хана. Нур е дизајнер, а Хана е глумица во Њујорк. Маи живеела во близина на палестинскиот камп за бегалци во близина на Бејрут, кога либанската паравоена трупа извршила масакр во 1982 година.
2 Дела
;Филмографија
Филмовите на Маи Масри тематски се фокусираат на Палестина и Блискиот Исток. Има добиено награди за своите филмови на филмските фестивали ширум светот.
*''Under the Rubble'' (1983) (Под урнатините)
*''Wild Flowers: Women of South Lebanon'' (1986) (Диво цвеќе: Жените од Јужен Либан)
*''War Generation'' (1989) (Воена генерација)
*''Children of Fire'' (1990) (Деца на огнот)
*''Suspended Dreams'' (1992) (Одложени сништа)
*''Hanan Ashrawi: A Woman of Her Time'' (1995) (Ханан Ашрави: Жена од своето време)
*''Children of Shatila'' (1998) (Децата од Шатила)
*''Frontiers of Dreams and Fears'' (2001) (Границите на сништата и стравовите)
*''Beirut Diaries'' (2006) (Бејрутски дневници)
*''33 Days'' (2007) (33 дена)
*''3000 Nights'' (2015) (3000 ноќи)
Лоренс Ворбас

Лоренс „Лери“ Ворбас (|Lawrence "Larry" Warbasse; р. ) — американски професионален друмски велосипедист, кој вози за UCI World Tour екипата . Најдоброт е познат по освојувањето на националното друмско првенство во 2017 година. Ворбас настапувал и за екипите и .
1 Кариера
Ворбас дипломирал на Мичигенскиот универзитет. Бил именуван во почетниот состав за Џиро д’Италија 2016, но ја напуштил трката на шестата етапа.
Кариерата на Ворбас направила исчекор во 2017 година со , со победата на првата поединечна трка како професионалец на четвртата етапа на Тур де Свис, пред да ја освои друмската трка на државното првенство. Откако објавиле дека ќе се распаднат во август 2018 година, Ворбас успеал да се договори со за сезоната 2019.
Во 2019 година, Ворбас завршил меѓу првите пет на друмската трка и на хронометарот на националните првенства. На Џиро д’Италија 2020 завршил на 17. место, негово најдобро во кариерата, веднаш зад францускиот колега Орелен Паре-Пинтре; двоецот биле најдобро пласирани возачи од на трката.
2 Достигнувања
;2008
: 9. Краен пласман Тур де л’Абитиби
;2011
: 5. Национално хронометарско првенство под 23 години
: 5. Краен пласман Тур де Берлин
: 5. Лиеж-Бастоњ-Лиеж за младинци
: 7. Краен пласман Истарски пролетен трофеј
: 7. Краен пласман Флеш ди Сид
: 8. Гран Премио Палио дел Речото
;2012
: 4. Национално хронометарско првенство под 23 години
: 5. Краен пласман Ронд де л’Изар
: 6. Хроно Шампеноа
: 8. Гран Премио Палио дел Речото
;2013
: 1. Етапа 2 (ТТТ) Трка околу Катар
;2015
: 8. Краен пласман Трка околу Баварија
;2016
: 7. Краен пласман Трка околу Полска
;2017
: Национални друмски првенства
::1. Друмска трка
::5. Хронометар
: 1. Етапа 4 Тур де Свис
: 8. Краен пласман Трка околу Норвешка
;2018
: 4. Национално хронометарско првенство
: 10. Класик Ла Дром
;2019
: Национални друмски првенства
::4. Хронометар
::5. Друмска трка
2.1 Распоред на резултатите на големите трки
Голема трка, 2014, 2015, 2016, 2017, 2018, 2019, 2020, 2021
Џиро, —, —, СО, —, —, 52, 17, 41
Тур, не настапил во текот на својата кариера
Вуелта, 74, 38, 49, СО, —, —, —, —
СО = се откажал; — = не учествувал
Јавен обвинител

Јавен обвинител — единствен и самостоен државен орган кој ги гони сторителите на кривични и други со закон утврдени казниви дела и врши други работи утврдени со закон. Јавното обвинителство е исклучив субјект повикан и должен во името на државата и општеството и во нивен интерес да дава иницијатива за покренување кривично гонење. Тоа е орган на целата општествена заедница, а не само на определена политичко-територијална заедница. Во Македонија, собранието на Република Македонија е тоа што го именува и разрешува јавниот обвинител за време од шест години. Функцијата е инкомпатибилна со вршење на друга функција, професија или членство во политичка партија.
Карл Барт

Карл Барт (|Karl Barth; во — во ) — швајцарски математичар и протестантски теолог.
1 Младост и школување
Татко му бил професор по Новиот завет на теолошкиот факултет во Берн. По студирањето во Берн, Берлин, Тибинген и Марбург започнал свештеничка служба во Женева 1909 — 1911 каде ги провел наредните десет години. Карл Бат саработувал со Фредрик Тејлор и многу добро ги запознал филозофиите на научните управувања. Нешто подоцна вовел систем на научно управување во „Franklin Motor Car Company“ (1908—1912). Ефектите беа изненадувачки - го подигнал производството за десет пати. Барт предавал научно управување на универзитетите во Чикаго и на Харвард во период од 1911-1922 година. Го нарекувале „ортодоксни претставник на научно управљање“ бидејќи бил оријнтиран само на некои, пред сè математички аспекти на менаџментот.
Фердинанд Ходлер

Фердинанд Ходлер (14 март 1853 Берн – 19 мај 1918 Женева) бил Швајцарски сликар од 19 век.
Роден е како најстаро од шесте деца. Неговиот татко, Жан Ходлер, водел скромен живот како столар, неговата мајка Маргарита потекнувала од земјоделското семејство. Холдер се родил во Берн, но се преселил во Женева и тука со 19 години ја започнал својата сликарска кариера. Негово дело претежно содржило пејзажи, портрети и фигурални композиции.
Во последните денови од својот живот се сврстува во редовите на сликарската сеценсија и симболизмот. Го развивал сопствениот стил кој го нарекувал паралелизам кој се одликува со формирање на симетрични фигури, како во танц. Со своите дела го наговестил правецот на експерсионизам во сликарство во XX век.
1889 година се оженил со Берта Жаксе (Berthe Jacques) и со неа имал син Хектор кој бил основач на светскиот есперанто сојуз. Тој често му позирал на својот татко, или гол или, облечен во неприродни пози, иако тоа не е медицински потврдено се претпоставува дека тоа го влошило неговото здравје, и тој умрел на 33 години од животот.
Во 1914 година Холдер го осудил германскиот варварски напад на Ремс, и поради тоа ги отстранил своите слики од германските галерии.
Умрел во 1918 година.
Социјалдемократска партија на Македонија

Социјалдемократска партија на Македонија (СДПМ) - македонска политичка партија.
1 Историја
Партијата е формирана во 1990 и е една од првите регистрирани партии во Македонија чиј претседател и еден од основачите бил Славко Милосавлевски. На парламентарните избори во 1990 година освоила 1,6% од гласовите во првиот круг односно 0,6% во вториот. Во некои подрачја учествувала во коалиција заедно со Сојузот на реформски сили, но не успеала да освои пратеничко место.
И покрај помалиот број на гласови добиени од претходните избори, на парламентарните избори во 1994, партијата успеала да освои едно пратеничко место во Собранието.
СДПМ не учествувала на парламентарните избори во 1998, но повторно учествувала на следните избори во 2002 година каде што освоила само 0,3% од вкупниот број на гласови и не успеала да освои пратеничко место. На парламентарните избори во 2006 година, партијата забележала благ пораст, односно добила 0,9% од вкупниот број на гласови и не успеала да освои пратеничко место. На парламентарните избори во 2008 година партијата освоила 0,6% од вкупниот број на гласови повторно не успевајќи да освои пратеничко место. Сличен процент партијата добила и на парламентарните избори во 2011 и подоцна во 2014 каде што освојува 0,6% односно 0,2% од вкупниот број на гласови. Партијата не учествувала на парламентарните избори во 2016 година.
2 Контроверзност
Многумина сметале дека одржливата бројка која варирала од околу 4.000 до околу 8,000 гласови на парламентарните избори во 2006, 2008 и 2014 се должела на тоа што на кандидатските листи коишто СДПМ ги пријавувала на тие избори, стоеле слични имиња и презимиња на кандидати од најголемите две партии (ВМРО-ДПМНЕ и СДСМ).
Партијата повторно се обидела да го направи истиот потег при пријавување на кандидатски листи на изборите во 2016 година, но Државната изборна комисија ги одбила.